അനുപമയുടെ പരാതി ജയചന്ദ്രനെതിരെ നടപടിയെടുക്കുമോ? സിപിഎം പേരൂര്ക്കട ലോക്കല് കമ്മിറ്റി ഇന്ന് തിരുവനന്തപുരം: അനുപമയുടെ Anupama S Chandran കുഞ്ഞിന്റെ ദത്തെടുപ്പ് നടപടികള് anupama child case നിര്ത്തിവെക്കണമെന്ന് ആവശ്യപ്പെട്ടുള്ള സര്ക്കാര് ഹര്ജി കോടതി പരിഗണിക്കാനിരിക്കെ അനുപമയുടെ പിതാവ് പി എസ് ജയചന്ദ്രന് P S Jayachandran ഉള്പ്പെട്ട സി പി എം CPM പേരൂര്ക്കട ലോക്കല് കമ്മിറ്റി ഇന്ന് യോഗം ചേരും. സിപിഎം സംസ്ഥാന, ജില്ലാ നേതൃത്വങ്ങള് അനുപമക്ക് പിന്തുണ നല്കിയ സാഹചര്യത്തില് ജയചന്ദ്രനെതിരെ നടപടിയെടുക്കുമോ എന്നതാണ് ശ്രദ്ധേയം. ലോക്കല് കമ്മിറ്റിക്ക് നേരിട്ട് നടപടിയെടുക്കുന്നതില് പരിമിതികള് ഉണ്ടെങ്കിലും വിവാദം യോഗത്തില് ചര്ച്ചയാകും. സിപിഎം ജില്ലാ സെക്രട്ടറിയേറ്റാണ് നടപടിയില് തീരുമാനമെടുക്കേണ്ടത്. പാര്ട്ടി ദേശീയ തലത്തില് പ്രതിരോധത്തിലായ വിഷയത്തില് ഉടന് തീരുമാനം വേണമെന്ന അഭിപ്രായവും ശക്തമാണ്. അനുപമയുടെ കുഞ്ഞിന്റെ ദത്തെടുപ്പ് നടപടികള് നിര്ത്തിവെക്കണമെന്ന ആവശ്യപ്പെട്ടുള്ള സര്ക്കാര് ഹര്ജി തിരുവനന്തപുരം കുടുംബ കോടതിയാണ് പരിഗണിക്കുക. കുഞ്ഞിന്റെ സംരക്ഷണത്തിന്റെ പൂര്ണ അവകാശം കിട്ടണമെന്നാവശ്യപ്പെട്ട് ദത്തെടുത്ത ദമ്ബതികള് കോടതിയെ സമീപിച്ചിരുന്നു. ഇതില് ഇന്ന് അന്തിമ വിധി പറയാനിരിക്കെയാണ് സര്ക്കാര് തടസ്സ ഹര്ജി നല്കിയത്. കുട്ടിയുടെ അമ്മ ജീവിച്ചിരിപ്പുണ്ടെന്നും ദത്തെടുക്കല് നടപടികള് സംബന്ധിച്ച് പൊലീസും സര്ക്കാരും അന്വേഷണം നടത്തുന്നുണ്ടെന്നും കഴിഞ്ഞ ദിവസം സര്ക്കാര് കോടതിയെ അറിയിച്ചിരുന്നു. ഇക്കാര്യങ്ങളില് തീരുമാനമാകുന്നത് വരെ ദത്തില് തീര്പ്പുകല്പ്പിക്കരുതെന്ന ആവശ്യമാണ് കോടതി ഇന്ന് പരിഗണിക്കുക. സര്ക്കാരിന്റെ ഹര്ജി കോടതി അംഗീകരിക്കുകയാണെങ്കില് കുട്ടിയെ ദത്തെടുത്തവരില് നിന്ന് തിരിച്ചുകൊണ്ടുവരാനുള്ള നടപടി സ്വീകരിക്കും. പിന്നീടാകും ഡിഎന്എ പരിശോധന അടക്കമുള്ള നടപടികള്. അനുപമക്ക് കുഞ്ഞിനെ തിരികെ കിട്ടുമോ? ദത്ത് നടപടി റദ്ദാക്കണമെന്ന സര്ക്കാര് ആവശ്യത്തില് കോടതി തീര്പ്പ് കല്പ്പിക്കും